Laemosaccini

Laemosaccini er en nokså artsfattig gruppe av snutebiller. De er middelsstore, avlange snutebiller uten skjell på kroppen.

Utseende 
Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. Hodet er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. Brystskjoldet (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. Dekkvingene er litt bredere enn brystskjoldet, parallellsidige, med markerte skuldre. De har sterkt markerte punktrader. Beina er forholdsvis korte, lårene med kraftige tenner på undersiden.

Levevis 
Larvene utvikler seg i død ved, som oftest like under sevjelaget på små, nylig døde grener eller kvister. De fleste nordiske artene lever på arter i rosefamilien (blant annet rogn, hagtorn, eple, pære, plomme og kirsebær) eller på furu, men en art lever også på bjørk.

Utbredelse 
Gruppen er utbredt i den Nye verden, Oseania og Indonesia.

Systematisk inndeling 
Disse billene blir ofte plassert i underfamilien Molytinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien greinsnutebiller, Mesoptilinae Lacordaire, 1863 (=Magdalinae)
 stammen Laemosaccini Lacordaire, 1866
 slekten Aethemagdalis Zimmerman, 1994
 slekten Allolaemosaccus Zimmerman, 1994
 slekten Atopomagdalis Zimmerman, 1994
 slekten Laemosaccellus Zimmerman, 1994 
 slekten Laemosaccus Schönherr, 1823
 slekten Melaemosaccus Zimmerman, 1994 
 slekten Neolaemosaccus Hustache, 1937
 slekten Notomagdalis Zimmerman, 1994
 slekten Zimmermanianthus Alonso-Zarasaga & Lyal, 1999

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Snutebiller
Dyr formelt beskrevet i 1866